Diari Oficial de la Generalitat Valenciana


Sumari del DOGV 9902, del 26-07-2024 (2024/7427)

RESOLUCIÓ de 12 de juny de 2024, de la Direcció General d'Energia i Mines, per la qual es declara la pèrdua sobrevinguda de la sol·licitud de la mercantil Renovalia Solardoil, SLU, d'autorització d'implantació en SNU, AAP, AAC i DUPc, de la central fotovoltaica denominada FV Godelleta 9, de 49,14 MW de potència instal·lada, inclosa la seua infraestructura d'evacuació. Expedient ATALFE/2020/142.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/7427

CVE
:   TFNE-P-4862-7044

Data del document
:   12-06-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

*Antecedents*

*Primer. Sol·licitud*

Renovalia Solardoil, SLU, a través de representant degudament acreditat, va presentar instància davant del registre telemàtic de la Generalitat Valenciana amb data 10.12.2020 en la qual sol·licita autorització d’implantació en sòl no urbanitzable, autorització administrativa prèvia, autorització administrativa de construcció i declaració, en concret, d’utilitat pública, pel procediment integrat d’autorització de centrals fotovoltaiques que s’emplacen sobre sòl no urbanitzable, establit en el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la reactivació econòmica urgent (d’ara en avant, Decret llei 14/2020), per a la instal·lació d’una central fotovoltaica, denominada FV Godelleta 9, els grups generadors de la qual se situen al terme municipal de Llíria (València), incloent-hi la seua infraestructura d’evacuació exclusiva i part de la compartida amb altres centrals situades a Llíria i Casinos (València).

Sol·licitant: Renovalia Solardoil, SLU (NIF: O63030737).

Potència instal·lada (art. 3 i DA onzena de l’RD 413/2014, segons la definició vigent actualment): 49,14 MW.

Denominació d’instal·lació: FV Godelleta 9.

Tecnologia: fotovoltaica.

Municipis (província): Llíria i Casinos (València).

Emplaçament:

Grups generadors: Polígon 5 - parcel·les 159, 161, 164, 165, 166, 167, 168, 170, 173, 175, 177, 179, 180, 181, 230, 232, 233, 234, 235, 237, 238, 241, 242, 244, 248, 249, 250, 251, 252, 256, 259, 260, 540, 932, 933, 937, 938, 939, 940, 943, 945, 946, 948, 950, 952, 953, 954, 955, 956, 957, 958, 959, 960, 961, 962, 963, 964, 965, 966, 967, 970, 972, 973, 976, 978, 979, 980, 981, 982, 983, 984, 985, 987, 988, 989, 990, 991, 992, 993, 994, 995, 996, 997, 998, 999, 1001, 1003, 1004, 1005, 1007, 1008, 1009, 1010, 1022, 1023, 1024, 1025, 1026, 1027, 1029, 1044, 1045, 1064, 1065, 1066, 1067, 1068, 1069, 1070, 1071, 1072, 1073, 1075, 1076, 1590, 1628, 1629, 1631, 1665, 1728, 1729, 1750, 1752, 1755, 1757, 1758, 1799, 1826, 1828, 9016, 9055, 9056, 9061 i 9066; Polígon 56 - parcel·les 1, 2, 45, 46, 47, 48, 51, 337, 340, 341, 342, 344, 349, 9001 i 9002; Polígon 58 - parcel·les 10, 12, 14, 15, 17, 18, 19, 20, 21, 22, 23, 25, 26, 27, 28, 29, 30, 31, 38, 39, 40, 41, 42, 43, 44, 45, 46, 48, 49, 50, 52, 53, 54, 55, 58, 60, 67, 69, 70, 71, 72, 73, 74, 75, 76, 77, 78, 80, 81, 83, 84, 85, 88, 89, 92, 94, 96, 98, 99, 100, 101, 103, 104, 105, 106, 107, 108, 109, 110, 9002 i 9008, i les referències cadastrals 134309458QQ79S, 763553121YV74W, 649575634JW59A, 242062976HG29D, 657913159RP93U, 722540409KI32X i 187256036XK79Z del terme municipal de Llíria (València).

Infraestructura d’evacuació (línies subterrànies de 30 kV fins a la subestació elevadora Llíria II 132/30 kV): Polígon 3 - parcel·la 9025; Polígon 4 - parcel·les 9001 i 9003; Polígon 5 - parcel·les 164, 166, 168, 170, 177, 179, 180, 181, 230, 234, 235, 241, 242, 244, 248, 249, 250, 251, 252, 954, 964, 967, 970, 972, 992, 996, 997, 998, 1005, 1007, 1023, 1024, 1072, 1074, 1083, 1629, 1665, 1728, 1750, 1755, 9016, 9055, 9056, 9059, 9060, 9062 i 9066; Polígon 56 - parcel·les 2, 47, 340, 9002 i 9031; Polígon 58 - parcel·les 18, 20, 42, 43, 47, 48, 49, 50, 52, 53, 55, 58, 60, 71, 74, 75, 76, 77, 78, 81, 85, 89, 90, 92, 94, 98, 100, 105, 107, 108, 109, 9002, 9003 i 9008 del terme municipal de Llíria (València).

Infraestructura d’evacuació (subestació elevadora Llíria II 132/30 kV): Polígon 58 – parcel·les 47 i 90 del terme municipal de Llíria (València).

Infraestructura d’evacuació (línia subterrània de 132 kV des de la subestació elevadora Llíria II 132/30 kV fins a la subestació elevadora Llíria 132/30 kV): Polígon 3 – parcel·les 9014 i 9025; Polígon 56 – parcel·la 9031; Polígon 57 – parcel·les 18, 19, 20, 21, 24 i 9005; Polígon 58 – parcel·la 90 del terme municipal de Llíria (València), i Polígon 20 – parcel·la 119 del terme municipal de Casinos (València).

Xarxa a la qual es connecta: xarxa de transport, ST Godelleta 400 kV, de titularitat de Red Eléctrica de España, SAU (REE).

Data del permís d’accés: 25.06.2020 (segons l’art. 1.1.b)  del Reial Decret llei 23/2020, de 23 de juny, pel qual s’aproven mesures en matèria d’energia i en altres àmbits per a la reactivació econòmica).

La sol·licitud inclou la infraestructura d’evacuació exclusiva d’esta central (mitjançant línies subterrànies de 30 kV i 15 centres de transformació), així com la infraestructura compartida amb la central fotovoltaica FV Godelleta 11 titularitat de Renovalia Econova, SLU (expedient ATALFE/2020/162), que comprén la subestació elevadora Llíria II 132/30 kV de 100 MVA i la línia subterrània de 132 kV de 2,614 km de longitud, des d’esta subestació fins a la subestació elevadora Llíria 132/30 kV (subestació que ja no és objecte d’este expedient).

La resta de l’evacuació compartida fins a la connexió en l’ST Godelleta 400 kV d’REE consistix en:

subestació elevadora Llíria 132/30 kV, que, a més de ser compartida amb FV Godelleta 11, ho fa amb les centrals FV Godelleta 4, FV Godelleta 5 i «FV Godelleta 13», així com línia de 132 kV fins a la subestació Casinos 132 kV,

subestació «CASINOS» 132 kV, així com la línia de 132 kV fins a la subestació Chiva 400/132 kV, les dos compartides amb les centrals denominades FV Godelleta des de la número 4 fins a la 18,

la subestació Chiva 400/132 kV, que també és compartida amb les centrals denominades Godelleta 1,2,3 i 19 (és a dir, compartida per 19 instal·lacions). En esta subestació la tensió s’eleva a 400 kV i es connecta finalment a la xarxa de transport per mitjà d’una línia aèria d’alta tensió de 400 kV de més de 15 km de longitud.

*Segon. Acord d’admissió a tràmit*

Consta l’Acord d’admissió a tràmit, de data 20.01.2021, del Servici Territorial d’Indústria, Energia i Mines de València, de la sol·licitud d’autorització administrativa prèvia, únicament als efectes del que s’estipula en l’article 1 del Reial decret llei 23/2020, de 23 de juny, pel qual s’aproven mesures en matèria d’energia i en altres àmbits per a la reactivació econòmica (RD-llei 23/2020, d’ara en avant), amb eficàcia retroactiva des del dia 24.12.2020 inclusivament.

*Tercer. Modificació de la sol·licitud*

En dates 12.11.2021, 08.07.2022, 02.09.2022, 21.09.2022 i 23.09.2022 la mercantil aporta nova documentació per modificació de la instal·lació admesa a tràmit, i resulta la ubicació següent:

Potència a instal·lar 49,14 MW.

Grups generadors: Polígon 4 - parcel·les 187, 188, 189, 288, 289, 293, 321, 322, 323, 324, 326, 327, 359 i 9003; Polígon 5 - parcel·les 155, 159, 161, 162, 164, 165, 166, 167, 168, 170, 173, 175, 177, 179, 180, 181, 207, 213, 230, 232, 233, 234, 235, 237, 238, 239, 241, 242, 244, 248, 249, 250, 251, 252, 256, 259, 540, 931, 932, 933, 937, 938, 939, 940, 945, 946, 948, 949, 950, 952, 953, 954, 955, 956, 957, 958, 959, 961, 962, 963, 964, 965, 966, 967, 970, 972, 973, 976, 978, 980, 981, 982, 983, 984, 985, 987, 988, 989, 990, 991, 992, 993, 994, 995, 996, 997, 998, 999, 1001, 1003, 1004, 1005, 1007, 1008, 1009, 1010, 1011, 1015, 1016, 1017, 1021, 1022, 1023, 1024, 1025, 1026, 1027, 1029, 1033, 1034, 1035, 1044, 1045, 1046, 1047, 1049, 1050, 1051, 1064, 1065, 1066, 1068, 1069, 1070, 1071, 1072, 1073, 1075, 1076, 1084, 1085, 1086, 1590, 1628, 1629, 1631, 1665, 1728, 1729, 1730, 1750, 1752, 1755, 1757, 1758, 1768, 1791, 1799, 1825, 1826, 1828, 9055, 9056, 9061 i 9066; Polígon 56 - parcel·les 2, 44, 45, 46, 47, 48, 51, 337, 340, 341, 342, 344, 349, 9001 i 9002; Polígon 58 - parcel·les 17, 18, 20, 21, 38, 52, 54, 55, 56, 60, 67, 69, 70, 71, 72, 73, 75, 76, 77, 84, 85, 88, 89, 94, 101, 103, 104, 105, 107 i 108 del terme municipal de Llíria (València).

Infraestructura d’evacuació (línies subterrànies de 30 kV fins a la subestació elevadora Llíria II 132/30 kV): Polígon 3 - parcel·la 9025; Polígon 4 - parcel·les 188, 288, 289, 321, 322, 326, 327, 370, 9001 i 9003; Polígon 5 - parcel·les 164, 165, 166, 168, 170, 173, 177, 179, 181, 230, 232, 234, 235, 237, 238, 239, 241, 937, 940, 945, 946, 949, 950, 953, 957, 958, 959, 961, 962, 967, 970, 972, 985, 988, 989, 991, 992, 995, 996, 997, 998, 1007, 1026, 1027, 1044, 1045, 1064, 1069, 1070, 1072, 1073, 1697, 1757, 1758, 1825, 1826, 9055, 9056, 9060, 9061 i 9066; Polígon 56 - parcel·les 1, 2, 47, 340, 9002 i 9031; Polígon 58 - parcel·les 18, 20, 55, 56, 60, 70, 71, 75, 76, 84, 85, 88, 89, 90, 94, 105, 107 i 108 del terme municipal de Llíria (València).

Infraestructura d’evacuació (subestació elevadora Llíria II 132/30 kV): Polígon 58 – parcel·les 47 i 90 del terme municipal de Llíria (València).

Infraestructura d’evacuació (línia subterrània de 132 kV des de la subestació elevadora Llíria II 132/30 kV fins a la subestació elevadora Llíria 132/30 kV): Polígon 3 – parcel·les 9014, 9016, 9018 i 9024; Polígon 56 – parcel·la 9031; Polígon 57 – parcel·les 20, 24, 37, 9001 i 9005; Polígon 58 – parcel·les 90 i 9003 del terme municipal de Llíria (València), i Polígon 20 – parcel·la 118 del terme municipal de Casinos (València).

*Quart. Informació pública*

Les sol·licituds, juntament amb la documentació presentada, van ser objecte d’informació pública durant el termini de trenta (30) dies, als efectes previstos en l’article 23 del Decret llei 14/2020; en l’article 144 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica; en l’article 36 de la Llei 21/2013, de 9 de desembre, d’avaluació ambiental, així com en els articles 20 i 31 del Decret 162/1990, de 15 d’octubre, pel qual s’aprova el Reglament per a l’execució de la Llei 2/1989, de 3 de març, d’impacte ambiental, en els mitjans següents:

El *Diari Oficial de la Generalitat Valenciana*  de data 09.11.2022 (DOGV 9466).

El *Butlletí Oficial de la Província de València*  de data 16.11.2022 (BOP 220).

El diari de premsa *Levante El Mercantil Valenciano*, de data 24.12.2022.

Així mateix, s’ha posat la documentació a la disposició del públic en general en la seu electrònica de la Generalitat, en el lloc web [https://cindi.gva.es/va/web/energia/informacion-publica](https://cindi.gva.es/va/web/energia/informacion-publica%20)(en valencià) i [https://cindi.gva.es/es/web/energia/informacion-publica](https://cindi.gva.es/es/web/energia/informacion-publica%20)(en castellà), i va ser remés per a l’exposició al públic en els taulers d’anuncis dels ajuntaments corresponents.

Com a resultat del tràmit d’informació pública es van rebre 27 al·legacions de particulars oposant-se, per diversos motius, a la central fotovoltaica, així com al·legacions per part de l’Ajuntament de Casinos.

*Quint. Consultes*

L’expedient va ser sotmés al tràmit corresponent de consultes a les administracions públiques, els organismes i les empreses de servici públic o de servicis d’interés econòmic general afectades pel projecte, d’acord amb les previsions dels articles 24 i 25 del Decret llei 14/2020, de 7 d’agost, del Consell de la Generalitat.

De la consulta a l’òrgan competent en matèria d’ordenació del territori i paisatge a fi de recaptar el seu informe, preceptiu i vinculant, es van rebre els informes següents:

Per part del Servei d’Infraestructura Verda i Paisatge (d’ara en avant, també SIVP):

en data 19.12.2022 s’emet informe de l’SIVP que conclou que la planta fotovoltaica no complix diversos dels criteris vinculats al paisatge i a la infraestructura verda i, en conseqüència, no es considera adequada la localització triada per a la planta fotovoltaica, per la qual cosa s’informa desfavorablement sobre el que s’ha sol·licitat.

El 17.01.2023, el promotor presenta al·legacions al primer informe de l’SIVP, referent a la consideració dels efectes acumulatius amb la central FV Godelleta 11, així com la no aplicació sobre el projecte de les determinacions «Objectius de qualitat i instruccions tècniques per a l’ordenació i gestió dels paisatges de rellevància regional de la Comunitat Valenciana» respecte a la zona de paisatge de rellevància regional 14.

En resposta a estes al·legacions, s’emet un segon informe de l’SIVP,en data 23.01.2023, que conclou que la implantació conjunta de les FV Godelleta 9 i FV Godelleta 11 suposa l’ocupació, pràcticament íntegra, d’una zona emmarcada per la topografia, configuradora d’una vall destinada a ús agrícola i que presenta un caràcter paisatgístic diferenciat. La grandària de les dos instal·lacions, en relació amb l’àmbit delimitat sobre el qual s’implanten, suposa la substitució del paisatge existent en este àmbit delimitat i la creació d’un totalment nou, de característiques industrials i antropitzades, incomplint el que s’establix en l’article 8.3.*b*  del Decret llei 14/2020, i en les directrius 51 i 52 de l’ETCV. Per tot això, en relació amb els criteris a considerar en l’escrit d’al·legacions i resposta rebut, l’SIVP reitera el que s’establix en l’anterior informe desfavorable emés per este servici, ja que la ubicació i l’extensió de la instal·lació proposada és coincident amb l’analitzada en este informe. D’acord amb el que establix l’apartat 3.7 de la Instrucció de 5 de desembre de 2022 de la consellera de Política Territorial, Obres Públiques i Mobilitat, indica que este informe posa fi a la intervenció de la direcció general competent en matèria d’infraestructura verda i paisatge.

En data 22.1.2023, la mercantil presenta una al·legació complementària sobre les ja presentades respecte al primer informe de l’SIVP, indicant que l’efecte acumulatiu dels dos projectes no existiria si només s’autoritzara un dels dos o s’autoritzaren certs recintes (sense especificar quins) i sol·licitant l’emissió d’un nou informe favorable o, en defecte d’això, que s’emeta “nou informe pel qual s’informe favorablement d’aquells recintes dels projectes Godelleta 9 i 11 que l’administració competent considere, limitant l’informe desfavorable només a aquells recintes la implantació dels quals es considera que genera efectes acumulatius excessius”. No s’adjunta més documentació tècnica sobre este tema.

En data 14.3.2023, es rep informe, de data 13.3.2023, del subdirector general d’Infraestructura Verda, Paisatge i Gestió Territorial, en què s’indica que, rebuts els oficis de remissió per part del Servici Territorial d’Indústria, Energia i Mines de València, mitjançant els quals es traslladen les respostes presentades pel promotor a l’efecte que s’emeta nou informe, no és procedent atendre el sol·licitat, en virtut de la Instrucció de 5.12.2022, així com l’Addenda núm. 1, de 25.1.2023, de la consellera de Política Territorial, Obres Públiques i Mobilitat.

Per part del Servei de Gestió Territorial (d’ara en avant, també SGT):

En data 20.12.2022 s’emet informe de l’SGT que conclou que la instal·lació de la planta solar FV Godelleta 9 i la seua línia d’evacuació fins a la Set Llíria II, al municipi de Llíria (València), es troba afectada per perillositat d’inundació en una gran part de la planta, per la qual cosa es considera que no és viable amb l’actual configuració i el disseny. Caldrà realitzar un estudi d’inundabilitat o bé proposar un disseny de la planta que elimine aquells sectors afectats per perillositat d’inundació.

La promotora aporta a l’expedient, en data 20.01.2023, escrit de conformitat amb l’informe del Servei de Gestió Territorial, indicant que s’eliminaran del projecte les zones afectades per perillositat d’inundació, però sense aportar documentació tècnica de modificació del projecte. Així mateix, presenta diverses justificacions sobre l’encreuament sobre el barranc de Castellar, així com sobre les mesures correctores a incloure respecte de les escorrenties i el tancament perimetral. Esta resposta es trasllada el 25.01.2023 a la Direcció General de Política Territorial i Paisatge, sense que conste resposta.

Pel que fa a la subestació elevadora Llíria II 132/30 kV i la línia subterrània de 132 kV des de la subestació elevadora Llíria II 132/30 kV fins a la subestació elevadora Llíria 132/30 kV, el 13.11.2023 s’emet informe favorable del Servei de Gestió Territorial.

De les consultes a les administracions públiques, els organismes i les empreses de servici públic o de servicis d’interés econòmic general afectades pel projecte, s’han rebut, entre altres: informe favorable condicionat de la Direcció General de Medi Natural Avaluació Ambiental i informes desfavorables dels ajuntaments de Llíria i Casinos.

*Sext. Resolució de terminació del procediment d’avaluació d’impacte ambiental*

Remés l’expedient per a pronunciament de l’òrgan ambiental, el 13.03.2023, s’emet, per part de la Direcció General de Qualitat i Educació Ambiental, resolució per la qual es declara produïda la pèrdua sobrevinguda de l’objecte del procediment d’avaluació d’impacte ambiental referenciat (expedient (3038641) 37/2023/AIA) i, en conseqüència, acordar l’arxivament de l’expedient administratiu, a causa dels informes referits del Servei d’Infraestructura Verda i Paisatge i del Servei de Gestió Territorial.

*Sèptim. Caducitat de permisos d’accés i connexió*

Red Eléctrica de España, SAU, comunica a Renovalia Solardoil, SLU, mitjançant escrit firmat el 15.03.2023 (Ref.: DDS.DAR.23\_1357), la caducitat automàtica dels permisos d’accés i connexió a la xarxa de transport per no acreditació de la fita administrativa 2a establida en l’RD-llei 23/2020.

Renovalia Solardoil,, SLU, no va acreditar davant del gestor de la xarxa de transport el compliment de la fita de l’obtenció de la declaració d’impacte ambiental favorable dins del termini i en la forma corresponent en els trenta-un (31) mesos des de l’entrada en vigor d’este RD-llei 23/2020 i este fet va suposar la caducitat automàtica dels permisos d’accés i connexió de la instal·lació FV Godelleta 9.

*Octau. Advertiment de caducitat per paralització imputable a l’interessat*

El 21.03.2023 (compareguda electrònicament el 27.03.2023) es notifica a la promotora que l’expedient es troba paralitzat per causa imputable al sol·licitant, i que, transcorreguts tres mesos, es produirà la caducitat del procediment, de conformitat amb l’article 95 de la Llei 39/2015, d’1 d’octubre, del procediment administratiu comú de les administracions públiques.

*Nové. Tràmit d’audiència*

El Servici Territorial d’Indústria, Energia i Mines de València, mitjançant escrit de data 14.04.2023 (compareixença electrònica de data 24.04.2023), trasllada a Renovalia Solardoil,, SLU, la caducitat automàtica del permís d’accés i connexió i li concedix tràmit d’audiència previ a la redacció de la proposta de resolució per la qual es declara la desaparició sobrevinguda de l’objecte del procediment de les sol·licituds d’autorització d’implantació en sòl no urbanitzable, autorització administrativa prèvia, autorització de construcció i declaració, en concret, d’utilitat pública de la instal·lació de producció d’energia elèctrica de l’expedient ATALFE/2020/142.

*Dècim. Al·legacions del sol·licitant*

Renovalia Solardoil,, SLU, en data 12.04.2023, presenta escrit en el qual indica:

que el 30.03.2023 va interposar recurs d’alçada enfront de la resolució d’arxiu de la Direcció General de Qualitat i Educació Ambiental, i que es troba pendent de ser resolt per la Secretaria Autonòmica d’Emergència Climàtica i Transició Ecològica de la Conselleria d’Agricultura, Desenvolupament Rural, Emergència Climàtica i Transició Ecològica de la Generalitat Valenciana;

que Renovalia no estava conforme amb la comunicació de l’REE de caducitat dels permisos d’accés i connexió, per considerar-la contrària a dret, i amb data 30.03.2023 va plantejar conflicte d’accés davant de la Comissió Nacional dels Mercats i la Competència (d’ara en avant CNMC).

Sol·licitant que s’abstinga de realitzar cap acte de terminació del procediment mentres es resol el conflicte d’accés presentat davant de la CNMC.

En data 9.05.2023 presenta sol·licitud perquè es continue amb el procediment d’autorització administrativa i s’emeta la declaració d’impacte ambiental (DIA) amb efectes retroactius a data 25 de gener de 2023, esperant en qualsevol cas la resolució definitiva del conflicte presentat per la societat davant de la CNMC i abstenint-se d’arxivar el procediment esmentat mentres no recaiga resolució al conflicte d’accés.

Posteriorment, el 28.06.2023, presenta al·legacions al segon informe del Servei d’Infraestructura Verda i Paisatge (de data 23.01.2023) reiterant el ja indicat en els seus anteriors escrits, sol·licitant «(i) S’anul·le el segon informe de paisatge i se substituïsca el seu contingut per un informe en el qual es considere la implantació dels projectes compatible des del punt de vista paisatgístic i d’infraestructura verda, valorant la proposta presentada per esta part en els escrits d’al·legacions, d’acord amb el que s’exposa en este escrit, mantenint la data de 23 de gener de 2023; i (ii) Es continue la tramitació del projecte i, previ als tràmits legals oportuns, es formule DIA favorable amb eficàcia retroactiva per al projecte per l’òrgan competent, amb anterioritat al termini establit per l’article 1.1.*b*  del Reial decret llei 23/2020, de conformitat amb el que s’establix en l’article 39.3 de l’LPAC». En data 5.07.2023 es presenta escrit reiterant el que s’ha dit anteriorment.

Malgrat el que sembla indicar la mercantil en data 28.06.2023, això és, «que sí que plantejava una alternativa que no ha sigut valorada pel Servei d’Infraestructura Verda i Paisatge», el 22.01.2023 no es va presentar cap alternativa al projecte, sinó que va indicar que si no s’emetia informe favorable, de manera subsidiària, que fora l’òrgan competent en paisatge el que indicara una proposta que es valorara de manera favorable, eliminant parts de la instal·lació, no només de la central FV Godelleta 9 sinó també, si és el cas, de la central FV Godelleta 11, sol·licitada per una altra mercantil, o informara una d’estes de manera favorable en detriment de l’altra («circumstància que se solucionaria si només s’autoritzara un dels dos», «la meua representada ha proposat una alternativa perfectament viable, com és l’aprovació d’una de les plantes»).

*Dotzé. Resolució desestimatòria de recurs d’alçada contra resolució de terminació del procediment d’avaluació d’impacte ambiental*

Consta la Resolució, de data 13.07.2023, per la qual es desestima el recurs d’alçada presentat per Renovalia Solardoil,, SLU, contra la Resolució de terminació, de 13.03.2023, del director general de Qualitat i Educació Ambiental, d’acord amb els fonaments jurídics assenyalats i pels motius següents:

«Primer. Perquè el Servei d’Avaluació d’Impacte Ambiental, de la Direcció General de Qualitat i Educació Ambiental, puga avaluar ambientalment el projecte, és necessari que consten en l’expedient l’emissió d’informes de caràcter favorable pel Servei d’Infraestructura Verda i Paisatge i pel Servei de Gestió Territorial. Com que estos tenen un caràcter preceptiu i vinculant, i s’han emés en sentit desfavorable a la implantació de la instal·lació, no es pot continuar amb el procediment d’avaluació ambiental.»

*Tretzé. Resolució desestimatòria de conflicte d’accés a la xarxa per caducitat del permís d’accés*

Consta Resolució, de data 14.09.2023, de la Sala de Supervisió Reguladora de la CNMC (ref. CFT/DE/106/23), per la qual es desestimen els conflictes acumulats d’accés a la xarxa de transport de Red Eléctrica de España, SAU, plantejats per Renovalia Almenara, SLU; Renovalia Alcora, SLU; Renovalia Ayova, SLU; Renovalia los Monteros, SLU; Renovalia Solardoil,, SLU; Renovalia Econova, SLU; Renovalia Burjasot, SLU, i Renovalia ProventoL, SLU, amb motiu de la comunicació del gestor de la xarxa per la qual s’informa de la caducitat dels permisos d’accés de les instal·lacions Godelleta 2, Godelleta 1, Godelleta 3, Godelleta 13, Godelleta 9, Godelleta 11 i Godelleta 10, en el nuc Godelleta 400 kV.

Consta en l’expedient una proposta de resolució del Servici Territorial d’Indústria, Energia i Mines de València, òrgan encarregat de la instrucció de l’expedient. En vista d’esta proposta, els informes que consten en l’expedient i atesa la regulació aplicable, la Subdirecció General d’Energia i Mines adscrita a este centre directiu ha elevat proposta de resolució en els termes que s’arrepleguen en esta resolució.

*Fonaments de dret*

*Primer*. La instrucció i la resolució d’este procediment administratiu correspon a la Generalitat Valenciana, perquè la instal·lació elèctrica objecte d’este es troba íntegrament en el territori de la Comunitat Valenciana i no s’enquadra en les que preveu l’article 3.13 de la Llei 24/2013, de 26 de desembre, del sector elèctric, que són competència de l’Administració General de l’Estat.

*Segon*. D’acord amb el que es disposa en l’article 4.1.*a*  del Decret 88/2005, de 29 d’abril, regulador dels procediments d’autorització d’instal·lacions de producció, transport i distribució d’energia elèctrica que són competència de la Generalitat, concordat amb el Decret 226/2023, de 19 de desembre, del Consell, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, correspon a esta direcció general la resolució d’este procediment.

*Tercer*. Tenint en compte l’article 53.1 de la Llei 24/2013, de 26 de desembre, del sector elèctric, i l’article 7 del Decret 88/2005, de 29 d’abril, la construcció de les instal·lacions de producció d’energia elèctrica requerix una autorització administrativa prèvia i una autorització administrativa de construcció.

*Quart*. D’acord amb l’incís *a*  de l’article 3 del Decret 88/2005, de 29 d’abril, la instal·lació està classificada dins del grup primer.

*Quint*. Segons establix l’article 7 del capítol I, del títol III, «Règim jurídic i procediment d’autorització de centrals fotovoltaiques i parcs eòlics», del Decret llei 14/2020, este títol és aplicable als projectes de centrals fotovoltaiques i parcs eòlics l’autorització dels quals corresponga als òrgans competents de la Generalitat, i s’exclouen de la seua aplicació les centrals fotovoltaiques i els parcs eòlics d’aprofitament supraautonòmic, bé perquè la potència instal·lada siga superior a 50 MW o perquè excedisquen el territori de la Comunitat Valenciana.

*Sext*. Segons establixen els paràgrafs 3.*b*  i 3.*g*  de l’article 8 del Decret llei 14/2020, les centrals fotovoltaiques se situaran en emplaçaments compatibles amb el planejament territorial i urbanístic que reunisquen les condicions idònies des del punt de vista energètic, ambiental, territorial i paisatgístic, així com de protecció del patrimoni cultural, històric i arqueològic.

*Sèptim*. Segons l’article 2 (i) i 25 del Decret llei 14/2020, l’informe en matèria d’ordenació del territori i paisatge és previ i preceptiu i haurà de ser favorable a l’efecte de poder atorgar l’autorització d’implantació en sòl no urbanitzable de la instal·lació, excepte en els supòsits en els quals l’autorització esmentada no es requerisca d’acord amb la legislació d’ordenació del territori, urbanística i del paisatge. Així mateix, segons l’article 2 (j), l’informe en matèria d’ordenació del territori i paisatge té caràcter previ, preceptiu i vinculant per a les autoritzacions administratives prèvies i de construcció requerides per la legislació del sector elèctric.

*Octau*. De conformitat amb l’article 7 de la Llei 21/2013, de 9 de desembre, d’avaluació ambiental, està subjecte a avaluació d’impacte ambiental ordinària, conformement al que es preveu en la secció primera del capítol II d’esta Llei 21/2013. Segons l’article 41 de la Llei 21/2013, la declaració d’impacte ambiental tindrà la naturalesa d’informe preceptiu i determinant, que conclourà sobre els efectes significatius del projecte en el medi ambient.

Segons l’article 5.1.*a*  de la llei esmentada, l’avaluació ambiental és el procés a través del qual s’analitzen els efectes significatius que tenen o poden tindre els plans, programes i projectes, abans de la seua adopció, aprovació o autorització sobre el medi ambient, incloent-hi en esta anàlisi els efectes d’aquells sobre els següents factors: la població, la salut humana, la flora, la fauna, la biodiversitat, la geodiversitat, la terra, el sòl, el subsol, l’aire, l’aigua, el clima, el canvi climàtic, el paisatge, els béns materials, incloent-hi el patrimoni cultural, i la interacció entre tots els factors esmentats.

Així mateix, en l’article 5.1.*h*  determina que les «administracions públiques afectades» seran aquelles administracions públiques que tenen competències específiques en les matèries següents: població, salut humana, biodiversitat, geodiversitat, fauna, flora, sòl, subsol, aigua, aire, soroll, factors climàtics, paisatge, béns materials, patrimoni cultural, ordenació del territori i urbanisme.

*Nové*. Segons l’article 1 de l’RD-llei 23/2020, els titulars dels permisos d’accés per a instal·lacions de generació d’energia elèctrica han d’acreditar l’obtenció de la declaració d’impacte ambiental favorable en un termini no superior a 31 mesos computat des de la data de concessió del permís d’accés, o des del 25.06.2020 si el permís d’accés es va obtindre amb posterioritat al 31.12.2017 i abans de l’entrada en vigor d’este reial decret llei, com és el cas. La no acreditació davant del gestor de la xarxa del compliment d’este requisit administratiu dins del termini i en la forma escaient suposarà la caducitat automàtica dels permisos d’accés i, si és el cas, d’accés i connexió concedits i l’execució immediata per l’òrgan competent per a emetre les autoritzacions administratives de les garanties econòmiques presentades per a la tramitació de la sol·licitud d’accés a les xarxes de transport i distribució.

*Dècim*. D’acord amb l’article 21 de la Llei 39/2015, d’1 d’octubre, del procediment administratiu comú de les administracions públiques, l’Administració està obligada a dictar una resolució expressa i a notificar-la en tots els procediments independentment de la seua forma d’iniciació. El mateix article disposa que, en el cas de desaparició sobrevinguda de l’objecte del procediment, la resolució consistirà en la declaració de la circumstància que concórrega en cada cas, amb la indicació dels fets produïts i les normes aplicables.

Segons consta acreditat, s’ha emés carta de caducitat del permís d’accés i connexió per part del gestor de la xarxa de transport (REE), per la no acreditació del compliment de la fita administrativa 2a, segons l’RD-llei 23/2020, dins del termini i en la forma corresponent, cosa que suposa la caducitat automàtica dels permisos d’accés i connexió concedits, i s’ha desestimat el conflicte d’accés presentat davant de la CNMC, la qual indica que “la caducitat automàtica per no comptar amb declaració d’impacte ambiental favorable a data 25 de gener de 2023 no es veu tampoc afectada pel fet que s’haja plantejat recurs d’alçada enfront de la decisió d’arxiu del procediment ambiental”.

La caducitat dels permisos d’accés i connexió determina, en conseqüència, la pèrdua sobrevinguda de l’objecte del procediment seguit per a l’autorització administrativa prèvia i autorització administrativa de construcció, en virtut de l’article 53.1.*a*  de la Llei 24/2013, de 26 de desembre, del sector elèctric:

«L’autorització administrativa d’instal·lacions de generació no podrà ser atorgada si el seu titular no ha obtingut prèviament els permisos d’accés i connexió a les xarxes de transport o distribució corresponents.»

Així com de l’article 36.2 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, que indica:

«Per a l’obtenció de l’autorització de la instal·lació, serà un requisit previ indispensable l’obtenció dels permisos d’accés i connexió a les xarxes de transport o distribució corresponents per al total de la potència de la instal·lació.»

Així mateix, en la data d’acreditació del compliment de la fita administrativa 2a, això és, el 25.1.2023, la instal·lació proposada disposava d’informe desfavorable de l’òrgan competent en matèria d’ordenació del territori i paisatge que impedia la concessió de l’autorització d’implantació en sòl no urbanitzable, així com de les autoritzacions administratives prèvies i de construcció, tal com s’indica en el fonament sèptim.

Com ja s’ha exposat en l’antecedent dècim, a pesar del que indica Renovalia Solardoil,, SL, en el seu escrit de data 28.06.2023, el 22.01.2023 no es va presentar cap alternativa al projecte, sinó que va indicar que, si no s’emetia informe favorable, de manera subsidiària, fora l’òrgan competent en paisatge el que indicara una proposta que es valorara de manera favorable, eliminant parts de la instal·lació, no només de la central FV Godelleta 9 sinó també, si és el cas, de la central FV Godelleta 11, sol·licitada per una altra mercantil, o que informara una d’estes de manera favorable en detriment de l’altra.

*Onzé*. Pel que fa a les al·legacions que es detallen en l’apartat quart de l’apartat «Antecedents» d’esta resolució, es considera que perden la virtualitat, ja que s’oposaven, per motius diferents, a la instal·lació de la planta fotovoltaica en la localització prevista, fet que finalment es resol amb la resolució, per la qual cosa no és necessari entrar en el fons de cada una, i en nom de l’aplicació, entre altres, dels principis generals de racionalització i agilitat dels procediments administratius que establix l’article 3 de la Llei 40/2015, d’1 d’octubre, de règim jurídic del sector públic.

Vist el que s’ha exposat i els preceptes legals esmentats i altres disposicions aplicables, la Direcció General d’Energia i Mines

RESOL

*Primer*

Declarar la pèrdua sobrevinguda de l’objecte de la sol·licitud d’autorització d’implantació en sòl no urbanitzable, autorització administrativa prèvia, autorització administrativa de construcció i la declaració, en concret, d’utilitat pública, per a la central fotovoltaica denominada FV Godelleta 9, de 49,14 MW de potència instal·lada i situada a Llíria i Casinos (València), promoguda per Renovalia Solardoil,, SLU, que inclou la seua infraestructura d’evacuació exclusiva i la compartida amb la central fotovoltaica FV Godelleta 11 titularitat de Renovalia Econova, SLU (expedient ATALFE/2020/162), a conseqüència de la caducitat dels permisos d’accés i connexió a la xarxa de transport de la instal·lació, per la no acreditació dins del termini i en la forma corresponent de la fita administrativa d’obtenció de la declaració d’impacte ambiental favorable establida en l’article 1.b.2n del Reial decret llei 23/2020, i en virtut de l’article 36.2 del Reial decret 413/2014, de 6 de juny.

*Segon*

De conformitat amb el que es disposa en l’article 31 del Decret llei 14/2020,

ORDENAR

La publicació d’esta resolució en el *Diari Oficial de la Generalitat Valenciana*  i en el *Butlletí Oficial de la Província de València*.

La publicació en el lloc d’internet de la Conselleria d’Innovació, Indústria, Comerç i Turisme, en l’apartat d’«Energia» (<https://cindi.gva.es/va/web/energia/instal-lacions-autoritzades>).

La notificació d’esta resolució a les mercantils Renovalia Solardoil, SLU, i Renovalia  Econova, SLU, i a totes les administracions públiques o els organismes i les empreses de servicis públics o servicis d’interés general que han intervingut, o han hagut d’intervindre, en el procediment d’autorització; les que han emés, o han hagut d’emetre, condicionat tècnic al projecte d’execució; les persones titulars de béns i drets afectats, així com els restants interessats en l’expedient.

La notificació a l’òrgan ambiental als efectes previstos en legislació d’avaluació ambiental, així com a l’òrgan competent en ordenació del territori i paisatge.

Contra esta resolució, que no posa fi a la via administrativa, es pot interposar un recurs d’alçada davant de la Secretaria Autonòmica d’Indústria, Comerç i Consum, en el termini d’un mes, comptat a partir de l’endemà del dia en què tinga lloc la notificació d’esta, de conformitat amb el que disposen els articles 121 i 122 de la Llei 39/2015, d’1 d’octubre, del règim jurídic de les administracions públiques i del procediment administratiu comú.

  

València, 12 de juny de 2024

Manuel Argüelles Linares

Director general d'Indústria i Energia